1 மக்கபேயர் (நூல்)
[[Image:José Teófilo de Jesus - A morte de Judas Macabeu.jpg|thumb|right|யூதா மக்கபேயுவின் வீர மரணம். ஓவியர்:ஹோசே தெயோஃபிலோ தெ ஹெசூஸ் (1758-1847). காப்பிடம்: சல்வதோர்.]]
 {{பழைய ஏற்பாடு நூல்கள்}}
 '''1 மக்கபேயர்''' (''1 Maccabees'') என்னும் நூல் [[பழைய ஏற்பாடு|பழைய ஏற்பாட்டுப்]] பகுதியாகிய [[இணைத் திருமுறை நூல்கள்|இணைத் திருமுறைத்]] தொகுப்பைச் சேர்ந்த ஏழு நூல்களுள் ஒன்றாகும். இந்நூல்கள் [[கத்தோலிக்க திருச்சபை|கத்தோலிக்க திருச்சபையாலும்]]  [[மரபுவழித் திருச்சபை|மரபுவழித் திருச்சபையாலும்]] பிற விவிலிய நூல்களைப் போன்று [[விவிலிய இறை ஏவுதல்|இறைஏவுதலால்]] எழுதப்பட்டவையாக ஏற்கப்பட்டுள்ளன.
 
 == பெயர்==
 
 '''1 மக்கபேயர்''' என்னும் இந்நூல் கிரேக்க மூல மொழியில் A' Μακκαβαίων (1 Makkabáion) என்றும், இலத்தீனில் &quot;1 Machabaeorum&quot; என்றும் உள்ளது.  &quot;மக்கபே&quot; என்னும் எபிரேய மொழிப் பெயரிலிருந்து &quot;மக்கபேயர்&quot; என்னும் சொல் பிறந்தது. மக்கபேயர் என்பது எபிரேயத்தில் Makabim, Maqabim என வரும் (מכבים‎ அல்லது מקבים). இது அரமேய மொழியில் maqqaba என்னும் சொல்லிலிருந்து பிறந்தது எனவும், அதன் பொருள் &quot;சுத்தியல்/சம்மட்டி&quot; என்பதாகும் எனவும் அறிஞர் கூறுவர்.
 
 இந்நூலும் இதை அடுத்து வருகின்ற [[2 மக்கபேயர் (நூல்)|2 மக்கபேயர்]] எனும் நூலும்  [[இணைத் திருமுறை நூல்கள்|இணைத் திருமுறை]] விவிலிய நூல்கள் ஆகும். விவிலியத்தின் பகுதியாக இந்நூல்கள் கி.பி. முதல் நூற்றாண்டிலிருந்தே ஏற்கப்பட்டன. 397இல் கார்த்தேசு (Carthage) நகரில் நடந்த சங்கத்திலும், பின்னர் [[திரெந்து பொதுச் சங்கம்|திரெந்து சங்கத்திலும்]] (கி.பி. 1546) இவை விவிலியத் திருமுறை நூல்களாக அதிகாரப்பூர்வமாக ஏற்கப்பட்டன &lt;ref&gt;[http://en.wikipedia.org/wiki/1_Maccabees 1 மக்கபேயர் நூல்]&lt;/ref&gt;.
 
 ==உள்ளடக்கமும் செய்தியும்==
 
 மத்தத்தியாவின் மூன்றாம் மகன் யூதா. இவர் கிரேக்க கலாச்சாரத்தை யூத மக்கள்மீது திணித்து, அவர்களைப் பலவாறு துன்புறுத்திவந்த செலூக்கிய ஆட்சியை எதிர்த்து யூத மக்களை வழிநடத்தியதால், &quot;மக்கபே&quot; என்று அழைக்கப்பெற்றார். &quot;மக்கபே&quot; என்னும் சொல்லுக்குச் &quot;சம்மட்டி&quot; எனச் சிலர் பொருள் கொள்வர். காலப்போக்கில் யூதா மக்கபேயின் சகோதரர்கள், ஆதரவாளர்கள், பிற யூதத் தலைவர்கள் ஆகிய அனைவருமே &quot;மக்கபேயர்&quot; என்று குறிப்பிடப்பெற்றனர்.
 
 அந்தியோக்கு எப்பிபானின் ஆட்சி தொடங்கி யோவான் இர்க்கான் ஆட்சிப் பொறுப்பு ஏற்றதுவரை (கி.மு. 175-134) யூத வரலாற்றில் இடம் பெற்ற குறிப்பிடத்தக்க சில நிகழ்ச்சிகளை இந்நூல் விளக்குகிறது. ஏறத்தாழ கி.மு. 100இல் பாலசுத்தீனதைச் சேர்ந்த யூதர் ஒருவரால் இந்நூல் எபிரேயத்தில் எழுதப்பெற்றிருக்க வேண்டும். அது தொலைந்துவிட, [[செப்துவசிந்தா]] (Septuaginta)&lt;ref&gt;[http://en.wikipedia.org/wiki/Septuaginta செப்துவசிந்தா பெயர்ப்பு]&lt;/ref&gt; என்று அழைக்கப்படும் அதன் கிரேக்க மொழிபெயர்ப்பே இன்று நமக்கு மூலபாடமாக இருந்து வருகிறது.
 
 இசுரயேலரைக் காப்பதற்காகக் கடவுள் மக்கபேயரைத் தேர்ந்தெடுத்து, வரலாற்றில் அவர்களோடு இருந்து செயல்படுகிறார், அவர்மீது பற்றுறுதி கொள்வோருக்கு வெற்றி அருள்கிறார் என்னும் செய்தியை இந்நூல் வலியுறுத்துகிறது.
 
 ==நூலிலிருந்து சில பகுதிகள்==
 
 '''1 மக்கபேயர் 1:20-24'''
 
 &lt;br&gt;&quot;நூற்று நாற்பத்து மூன்றாம் ஆண்டில் அந்தியோக்கு எகிப்தை வென்று திரும்புகையில் 
 &lt;br&gt;வலிமைமிக்க படையோடு இசுரயேலைத் தாக்கி எருசலேமை அடைந்தான்;
 &lt;br&gt;அகந்தையோடு திருஉறைவிடத்திற்குள் புகுந்து, பொற்பீடம், விளக்குத்தண்டு, அதோடு இணைந்தவை,
 &lt;br&gt;காணிக்கை அப்பமேசை, நீர்மப் படையலுக்கான குவளைகள், கிண்ணங்கள், திரை, பொன்முடிகள், 
 &lt;br&gt;கோவில் முகப்பிலிருந்த பொன் அணிகலன்கள் ஆகிய அனைத்தையும் சூறையாடினான்;
 &lt;br&gt;வெள்ளியையும் பொன்னையும் விலையுயர்ந்த கலன்களையும் கைப்பற்றினான்;
 &lt;br&gt;ஒளித்து வைத்திருந்த செல்வங்களையும் கண்டுபிடித்து எடுத்துக் கொண்டான்;
 &lt;br&gt;இசுரயேலில் பலரைக் கொன்று குவித்தபின், கொள்ளைப் பொருள்களோடு தன் நாடு திரும்பினான்;
 &lt;br&gt;தன் செயல்கள்பற்றிப் பெருமையாகப் பேசிவந்தான்.&quot;
 
 '''1 மக்கபேயர் 2:49-51,61'''
 
 &lt;br&gt;&quot;இறக்கும் காலம் நெருங்கிய போது மத்தத்தியா தம் மைந்தர்களை நோக்கி,
 &lt;br&gt;'என் மக்களே, இப்போது திருச்சட்டத்தின்பால் பற்றார்வம் கொண்டிருங்கள்;
 &lt;br&gt;நம் மூதாதையரின் உடன்படிக்கைக்காக உங்கள் உயிரைக் கொடுங்கள்.
 &lt;br&gt;நம் மூதாதையர் தங்கள் காலத்தில் செய்த செயல்களை நினைவுகூருங்கள்;
 &lt;br&gt;இதனால் பெரும் மாட்சியும் நிலைத்த பெயரும் பெறுவீர்கள்.
 &lt;br&gt;ஆபிரகாம் சோதிக்கப்பட்ட வேளையிலும் பற்றுறுதி உள்ளவராய்க் காணப்படவில்லையா?
 &lt;br&gt;அதனால் இறைவனுக்கு ஏற்புடையவர் என்று மதிக்கப்படவில்லையா?
 &lt;br&gt;யோசேப்பு தமக்கு இடர்பாடு நேரிட்ட காலத்தில் கட்டளைகளைக் கடைப்பிடித்தார்;
 &lt;br&gt;எகிப்தின் ஆளுநர் ஆனார்...
 &lt;br&gt;இவ்வாறே, கடவுளை நம்பினோர் ஆற்றலில் சிறந்தோங்குவர் என்பதை
 &lt;br&gt;ஒவ்வொரு தலைமுறையிலிருந்தும் கற்றுக்கொள்ளுங்கள்' என்றார்.&quot;
 
 ==உட்பிரிவுகள்==
 
 {| class=&quot;wikitable&quot;
 |-
 ! பொருளடக்கம்
 ! நூல் அதிகாரங்கள் மற்றும் வசன வரிசை
 ! 1995 திருவிவிலியப் பதிப்பில் பக்க வரிசை
 |-
 | 1. முகவுரை
 | 1:1-9
 | 218
 |-
 | 2. யூதர்களின் துன்பமும் மக்கபேயரின் கிளர்ச்சியும்
 | 1:10 - 2:70
 | 218 - 221
 |-
 | 3. யூதா மக்கபேயின் தலைமை
 | 3:1 - 9:22
 | 221 - 241
 |-
 | 4. யோனத்தானின் தலைமை
 | 9:23 - 12:53
 | 241 - 256
 |-
 | 5. சீமோனின் தலைமை
 | 13:1 - 16:24
 | 256 - 266
 |}
 
 ==ஆதாரங்கள்==
 &lt;references/&gt;